b'\n_START_ARTICLE_\nNatrolit\n_START_SECTION_\nLastnosti\n_START_PARAGRAPH_\nVe\xc4\x8dji kristali imajo obi\xc4\x8dajno obliko kvadratne prizme, zaklju\xc4\x8dene z nizko piramido. Prizma je skoraj pravokotna. Kristali so navidezno tetragonalni, \xc4\x8deprav so ortorombski. Razkolnost je popolna vzporedno s ploskvami prizme. Mineral ima lahko tudi obliko kompaktnih skupkov radialno usmerjenih iglic. Od drugih vlaknatih zeolitov razlikuje po opti\xc4\x8dnih lastnostih. Obi\xc4\x8dajno je bel ali brezbarven, v\xc4\x8dasih tudi rde\xc4\x8dkast ali rumenkast. Sijaj je steklast, sijaj finovlaknatih primerkov pa svilnat. Specifi\xc4\x8dna te\xc5\xbea minerala je 2,2, trdota 5,5. Je lahko taljiv \xc5\xbee na plamenu sve\xc4\x8de. Barva plamena je zaradi prisotnosti natrija \xc5\xbeivo rumena. V klorovodikovi kislini razpade in tvori \xc5\xbeelatinast SiO\xe2\x82\x82.\n_START_SECTION_\nGlavna nhajali\xc5\xa1\xc4\x8da\n_START_PARAGRAPH_\nOdli\xc4\x8dne primerke belih prizmati\xc4\x8dnih kristalov se najde v kompaktnem bazaltu v Puy-de-Marman, Puy-de-D\xc3\xb4me, Francija. Velike kristale so na\xc5\xa1li tudi na polotoku Kola v Rusiji (velikost 30 x 13 cm). Stene bazaltnih votlin v Giants Causeway, grofija Antrim, Severna Irska, so pogosti okra\xc5\xa1ene s tankimi iglicami natrolita. Obilo podobnih kristalov je tudi v bazaltnih kamninah (bazalt in fonolit) v Saleselu, Aussigu in na ve\xc4\x8d mestih v severni \xc4\x8ce\xc5\xa1ki. Na Mont St. Hilaire, Quebec, Kanada so veliki kristali natrolita, pome\xc5\xa1ani z drugimi redkimi minerali. Lepi primerki se najdejo tudi v zalivu Fundy v Novi \xc5\xa0kotski, New Jerseyu, Oregonu in Britanski Kolumbiji._NEWLINE_Nekaj natrolitov ima posebna imena. Fargit je rde\xc4\x8d natrolit iz Glenfarga v Perthshireu, \xc5\xa0kotska. Bergmanit ali spreustein je ne\xc4\x8dist razli\xc4\x8dek, ki je nastal iz drugih mineralov, predvsem  sodalita, v avgitskih sienitih v ju\xc5\xbeni Norve\xc5\xa1ki.'